Kampin vessassa tuleen syttynyt ihminen on tunnistettu, kuuleminen onnistuu vasta vapun jälkeen

Poliisi tutkii ihmisen syttymistä toistaiseksi varomattomana tulen käsittelynä. Rikosta ei epäillä.

Poliisi ei ole vielä päässyt kuulemaan henkilöä, joka syttyi toistaiseksi tuntemattomasta syystä palamaan Helsingin Kampin kauppakeskuksen vessassa lauantaina.

Kuuleminen siirtyy vapun yli, sillä henkilö on vielä liian huonossa kunnossa puhutettavaksi. Sen enempää ihmisen vammoista poliisi ei kerro.